अब चूंकि नियमों के तहत इंजन को अकेला छोड़ा नहीं जा सकता, और असिस्टेंट ड्राइवर होता नहीं, तो यह काम ट्रेन के गार्ड को ही करने होते हैं. जो शख्स मरा है, उसके शव का निरीक्षण कर अगले स्टेशन पर अधिकारियों को सूचित करने के लिए पूरी कागजी कार्रवाई गार्ड की ही जिम्मेदारी होती है. उनकी रिपोर्ट में कुछ ऐसी जानकारियां होती हैं, जैसे घटना से पहले वाला किलोमीटर पत्थर कौन सा है, खुदकुशी करने वाला ट्रेन की बाईं ओर से कूदा या दाहिनी ओर से, वगैरह वगैरह. खुदकुशी करने वाले स्टेशन या उसके आसपास ट्रेन के आगे खुदकुशी करने से बचते हैं, क्योंकि वहां स्पीड आम तौर पर बहुत कम होती है. खुदकुशी के लिए ट्रेन के सामने कूदने वाली घटनाएं स्टेशन से दूर ऐसे इलाके में होती हैं, जो खाली होते हैं और जब ट्रेन की स्पीड बहुत ज्यादा होती है.